|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 9 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ „БИОЛОГИЧНО РАСТЕНИЕВЪДСТВО“ И „БИОЛОГИЧНО ПЧЕЛАРСТВО“, ВКЛЮЧЕНИ В СТРАТЕГИЧЕСКИЯ ПЛАН ЗА РАЗВИТИЕТО НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023 – 2027 Г.** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/ неприети** | **Мотиви** |
| --- | --- | --- | --- | --- |
|  | **Пламен Дулев** [plamendulev@abv.bg](mailto:plamendulev@abv.bg) по електронен път на 14.11.2024 г. | В качеството си на земеделски производител на биологични пчелни продукти и бенефициент за Кампания 2023 г. по интервенцията „Биологично пчеларство“, за операции „Плащания за преминаване към биологично пчеларство“, бих искал да ви предложа за изменение и допълнение следното: |  |  |
|  | § 4. В чл. 42, ал. 1 думите „издаден не по-късно от“ се заменят с „валиден към“.  Да се промени и дата 31 май, с дата 30 септември. | Не се приема | Съгласно изискванията на чл. 44, параграф 2 от Регламент (ЕС) 2021/2116 на Европейския парламент и на Съвета относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013:  „Държавите членки гарантират, че плащанията по интервенциите и мерките, посочени в член 65, параграф 2, се извършват най-рано на 1 декември и най-късно на 30 юни на следващата календарна година.“. |
|  | § 8. В чл. 82 т. 10 се изменя така:  „10. при проверка се установи, че по операция „Плащания за преминаване към биологично пчеларство“ няма валиден сертификат по чл. 35 от Регламент (ЕС) 2018/848, удостоверяващ биологичен статус на стопанството към 30 септември на годината, следваща годината на заявяване;“. |  |
|  | Причината поради която ви предлагам да се промени датата е следната:  Сключилите Оператори договор с Контролиращи лица от преход преминаване към биологично производство по късно през годината (Есента), по някога е невъзможно да произведат продукция и да я сертифицират до 31 май. |  |  |
|  | Давам следния пример:  След сключване на договор за период на преход към биологично производство примерно на 20 септември, оператора преминава преходен период от 12 месеца във, които трябва да си подготви стопанството към биологичните изисквания от Регламент (ЕС) за биологично производство и етикиране на биологична продукция. На следващата календарна година до 20 септември, след направени инспекции от Контролиращото лице, без констатиране на отклонения от Регламент (ЕС) за биологично производство и етикиране на биологична продукция, оператора получава статут на стопанството биологичен. Най рано от 20 септември примерния Оператор може да произведе биологична продукция и да я сертифицира по чл. 35 от Регламент (ЕС) 2018/848, удостоверяващ биологичен статус. През есенно зимния период пчелното семейство се намира в процес на зимуване, а през зимно пролетния пчелното семейство се намира в процес на пролетно развитие. Този период на пролетно развитие зависи от географското положение, надморска височина, атмосферното влияние сила на семейството и др.  За повечето пчелари, които пчеларстват във високопланинските райони и северните части на страната е почти невъзможно да произведат някаква пчелна продукция до 31 май. Самото сертифициране също отнема време. След произвеждане на продукция Оператора сигнализира на Контролиращото лице за сертифициране, то назначава инспекция. Много често се случва на продукцията да се прави лабораторен анализ, които също отнема време. |  |  |
|  | За това предлагам датата 31 май да бъде заменена с 30 септември. |  |  |
|  | **Ваня Зунева** <mailto:v.zuneva@gmail.com> по електронен път на 14.11.2024 г. | В чл. 27а, ал. 2 думите: „до края на изпълнявания многогодишен ангажимент остава период поне една година след изтичане на сроковете по т. 1.7 "Преход към биологично производство" от приложение II "Подробни производствени правила, посочени в глава ІІІ" от Регламент (ЕС) 2018/848.“ да се заменят с думите: „до края на изпълнявания многогодишен ангажимент остава период поне половин година след изтичане на сроковете по т. 1.7 "Преход към биологично производство" от приложение II "Подробни производствени правила, посочени в глава ІІІ" от Регламент (ЕС) 2018/848.“ | Не се приема | Съгласно одобрените текстове от Европейската комисия на Стратегическия план за развитието на земеделието и селските райони за периода 2023 – 2027 г., ангажиментите по операция „Плащания за преминаване към биологично растениевъдство“ могат да се разширяват с площи, които отговарят на изискванията на тази операция, до края на третата година, съгласно подробни правила, разписани в националното законодателство. |
|  |  | Мотиви за исканата промяна:  Съгласно чл. 27а. (Нов – ДВ, бр. 46 от 2024 г., в сила от 31.05.2024 г.) (1) Одобрената площ по многогодишен ангажимент по операция по чл. 22, ал. 1, т. 1 може да бъде увеличена, ако новите площи, които се заявяват, отговарят на изискванията по операцията. В този случай бенефициентите не поемат нов многогодишен ангажимент, а разширяват изпълнявания многогодишен ангажимент с новите площи за оставащия период.  (2) Бенефициентите могат да добавят площите по ал. 1, когато след проверка на ДФЗ в цифровите географски данни по чл. 32 се установи, че до края на изпълнявания многогодишен ангажимент остава период поне една година след изтичане на сроковете по т. 1.7 "Преход към биологично производство" от приложение II "Подробни производствени правила, посочени в глава ІІІ" от Регламент (ЕС) 2018/848.  По силата на цитирания Регламент, за да се считат растенията и растителните продукти за биологични, правилата за производство трябва да са били прилагани върху земеделските площи в продължение на преходен период от най-малко три години преди първата реколта на биологични продукти при трайните насаждения.  При създаване на нови трайни насаждения се спазва технологичен период от 01.11 на календарната година до 14.04 на следващата година. При хипотеза на поет пет годишен ангажимент в ДФЗ по операцията „Плащания за преминаване към биологично растениевъдство“ още през 2023 г. и новосъздадени насаждения в началото на програмния период – края на 2023 година – началото на 2024 година, които са включени в регистъра по чл. 16а, ал. 1, т. 1 от ЗПООПЗПЕС през първите 4 месеца на 2024 г., земеделският стопанин не би могъл да разшири ангажимента си с новите площи, защото няма как да спази разпоредбата на ал. 2 за оставащ период от поне една година след изтичане на преходният период, който е през първите месеци на 2027 година. Поетите ангажименти за текущия програмен период са пет годишни – с начало 2023 година и край 2027 г. Промяната в наредбата от 31.05.2024 г. е силно рестриктивна и ограничава възможността за кандидатстване с нови площи, а в същото време се говори за нарастване на площите, отглеждани по биологичен начин, за увеличаване на процентния им ръст и за опазване на околната среда и се прокламира зелената сделка и колко е важна тя за здравето на хората и за чиста природа.  В такава ситуация земеделският стопанин прави допълнителни разходи както по отглеждането на насажденията, така и за заплащане на таксата на контролиращото лице, а е лишен от елементарната възможност да кандидатства за компенсаторни плащания пред ДФ „Земеделие“. Същевременно, на национално ниво прави впечатление отливът на желаещи да се занимават с биологично земеделие и намаляване на тези площи, вместо същите да се увеличават.  В случай, че този период бъде съкратен от една година на 6 месеца, изискването ще стане постижимо и ще даде възможност на онези, които вече са инвестирали, да потърсят и подпомагане по интервенцията. |  |  |